kardosdrur/scandi-wiki huggingface dataset:
Copa América 2007

Copa América 2007 var den 42. udgave af Copa América-mesterskabet. Fodboldturneringen blev afholdt i Venezuela.

Konkurrencen blev vundet af Brasilien, der slog Argentina 3–0 i finalen. Mexico slog Uruguay 3–1 i kampen om tredjepladsen.

Referencer 

Fodbold i 2007
2007
Justine Greening

Justine Greening (født 30. april 1969 i Yorkshire) er en britisk politiker fra partiet Konservative. Hun blev ligestillings- og undervisningsminister i 2016 i Regeringen Theresa May.

Se også 
 Kabinet (Storbritannien)

Referencer

Eksterne henvisninger 
 Debrett's People of Today

Personer fra Yorkshire
Britiske konservative politikere
Ministre fra Storbritannien
Udviklingsministre fra Storbritannien
Undervisningsministre fra Storbritannien
Ligestillingsministre fra Storbritannien
Forfattere fra Storbritannien
Medan porten var stängd

Medan porten var stängd er en svensk film fra 1946 af Hasse Ekman. En dansk udgave filmades 1948 Mens porten var lukket.

 Manuskript Hasse Ekman og Walter Ljungquist.
 Instruktion Hasse Ekman.

Medvirkende 
 Tollie Zellman - Cora Anker
 Olof Winnerstrand - Hugo Sjöwall 
 Inga Landgré - Birgit Ström
 Marianne Löfgren - Bojan Olsson
 Hasse Ekman - Torsten "Totte" von Breda
 Gunn Wållgren - Marianne Sahlén
 Gunnar Björnstrand - Erik Sahlén
 Gösta Cederlund - Karl-Otto Rosander 
 Nils Kihlberg - Anders Holmkvist
 Hjördis Petterson - Frida Johansson
 Douglas Håge - Emil Johansson 
 Hampe Faustman - Tomas Ekberg

Eksterne henvisninger 
 

Svenske film fra 1946
Svensksprogede film
Film instrueret af Hasse Ekman
Skibstrup

Skibstrup er navnet på en bymæssig bebyggelse i Hellebæk øst for Hornbæk Plantage mellem Hornbæk og Hellebæk i Helsingør Kommune.

Skibstrup hørte oprindeligt under Tikøb sogn, senere Hornbæk-Hellebæk sogn, Lynge-Kronborg herred, Frederiksborg amt.

Historie 

Ifølge matriklen fra 1682 bestod Skibstrup da af 7 gårde med jord og 3 huse uden jord, i alt 130,0 tdr. land dyrket areal til en værdi af 32,5 tdr. htk. Driftsformen var trevangsbrug. Bønderne lod deres korn male på "Esseroms Mølle og udj Dronningens Mølle, sampt paa Helsingiørs Veyr Møller".

I forbindelse med Helsingør-Hornbæk Banens anlæggelse i 1906 (senere forlænget til Gilleleje) blev der oprettet et trinbræt ved Skibstrup. Efterfølgende voksede bebyggelsen, først langs Kattegatkysten men senere længere inde i land. Det var dog først efter Kommunalreformen i 1970, at Skibstrups marker blev inddraget i bebyggelsesudviklingen.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
 Lars Bjørn Madsen: En beskrivelse af Tikøb Sogn i året 1681; Helsingør Kommunes Museer 1997; 

Hellebæk
Bydele og forstæder i Danmark
Fram för lilla Märta

Fram för lilla Märta er en svensk film fra 1945 af Hasse Ekman. En dansk udgave indspilles i 1946  Op med lille Martha.

 Manuskript Hasse Ekman.
 Instruktion Hasse Ekman.

Medvirkende 
 Stig Järrel - Sture Letterström
 Hasse Ekman - Kurre
 Thor Modéen - Fredriksson
 Elsie Albiin - Inga Bergström
 Agneta Lagerfeldt - Barbro Bergström
 Gull Natorp - Lovise Eklund
 Margit Andelius - fröken Wiklund
 Julia Cæsar - Agnes Fallén
 Douglas Håge - Borgmester i Lillköping

Eksterne henvisninger 
 

Svenske film fra 1945
Svensksprogede film
Film instrueret af Hasse Ekman
Lyckan kommer

Lyckan kommer er en svensk film fra 1942 af Hasse Ekman. En dansk udgave filmedes i 1942 under titlen Lykken kommer.

Manuskript Hasse Ekman og Bengt Janzon.
Instruktion Hasse Ekman.

Medvirkende 
Stig Järrel - Georg Hedberg
Marguerite Viby - Monika Hedberg
Carl Reinholdz - Algot Larsson 
Dagmar Olsson - Bojan Larsson
Georg Funkquist - Tranér
Torsten Winge - Svane
Lasse Krantz - Bergman
Bengt Janzon - Dimgren 
Einar Axelsson - Berger
Hugo Björne - Lennart Broberg 
Birgit Sergelius - Lillan Broberg
Bertil Ehrenmark - Sergej Borsakoff

Eksterne henvisninger 
 

Svenske film fra 1942
Svensksprogede film
Film instrueret af Hasse Ekman
Nightingale Island

Nightingale Island er en ø i den sydlige del af Atlanterhavet. Øen ligger ligger syd for Tristan da Cunha og Inaccessible Island (). Nightingale Islands areal er mindre end . Øen har ingen permanent bosætning. Øen er et britisk oversøisk territorium.

Historie 
Nightingale blev opdaget samtidig med Tristan da Cunha og Inaccessible Island i 1506 af Tristão da Cunha.

I 1600- og 1700-tallet vurderede både hollandske og franske myndigheder og Det britiske Ostindiske kompagni at annektere øen (sammen med Tristan og Inaccessible), men uundlod det på grund af manglende ankringsplads.

I 1656 kom båden «Nachtglas», som også var indenom Inaccessible, til Nightingale. Nightingale hed oprindelig Gebroken Eyland (Den ødelagte ø), men blev senere omdøbt og opkaldt efter Gabriel Nightingale som udforskede øen i 1760.

I 1811 gjorde den amerikanske pirat Jonathan Lambert krav på Tristan og naboøerne, men døde kort tid efter at han fremsatte kravet.

I 1961 blev Tristan da Cunha ramt af et jordskælv, og øens indbyggere flygtede til Nightingale og derefter til England. I 1963 kom alle tilbage.

Geologi 
Nightingale har to bjergtoppe i nord. Den ene er  høj, og den anden er  høj; resten af øen består af klipper. Klippene er langt lavere på Nightingale end på Inaccessible Island, som har klipper som er omkring  høje.

Til Nightingale hører også to mindre holme, Stoltenhoff og Middle.

Turisme 
Inaccessible Island og Gough Island er begge naturreservater, så turisme er ikke tilladt på øerne. Nightingale er ikke et naturreservat, og her dermed ikke samme restriktioner. Mange turister som besøger Tristan da Cunha, tager også til Nightingale for at se på dyrelivet. Kravet er at de ledsages af en guide fra Tristan.

Se også 
 Tristan da Cunha
 Inaccessible Island
 Gough Island
 St. Helena

Eksterne henvisninger 

 Tristan da Cunha News: Prosjekt om Nightingale Island (på engelsk) 
 Verdens mest ensomme plass (på engelsk) 
 Kapitel 15 af bogen Narrative of A. Gordon Pym av Edgar Allan Poe – kapitelet om Tristan, Inaccessible og Nightingale (på engelsk) 
 Informationsside om at besøge Nightingale (på engelsk)

Tristan da Cunha
Fröken Kyrkråtta

Fröken Kyrkråtta er en svensk film fra 1941 af Schamyl Bauman. Der blev samme år indspillet en dansk udgave med titlen Frøken Kirkemus.

 Manuskript Ragnar Hyltén-Cavallius og dialog af Hasse Ekman, baseret på et skuespil af Ladislas Fodor.
 Instruktion Schamyl Bauman.
 Musik af Kai Gullmar og Hasse Ekman

Medvirkende 
 Marguerite Viby
 Edvin Adolphson 
 Ernst Eklund 
 Karl-Arne Holmsten 
 Eivor Landström 
 John Botvid 
 Carl Hagman 
 Georg Funkquist 
 Nils Johannisson 
 Emil Fjellström 
 Arne Lindblad

Eksterne henvisninger 
 

Svenske film fra 1941
Flickan från tredje raden

Flickan från tredje raden er en svensk film fra 1949 af Hasse Ekman.

Manuskript Hasse Ekman.
Instruktion Hasse Ekman.

Medvirkende 
Hasse Ekman 
Hilda Borgström 
Maj-Britt Nilsson 
Sven Lindberg 
Eva Henning 
Gunnar Olsson 
Sigge Fürst 
Siv Thulin 
Stig Olin 
Ingrid Backlin 
Gunnar Björnstrand 
Hilding Gavle 
Barbro Hiort af Ornäs 
Francisca Lindberg

Eksterne henvisninger 
 

Svenske film fra 1949
Svensksprogede film
Film instrueret af Hasse Ekman
Lehe (Dithmarschen)

Lehe er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Lehe er den nordligste kommune i Kreis Dithmarschen. De nærmeste større byer er kreisens administrationsby Heide (ca. 22 km) og Husum (ca. 21 km; administrationsby i den mod nord liggende Kreis Nordfriesland).

Nabokommuner 
Nabokommuner er (med uret fra vest) kommunerne Oldenswort, Witzwort og Koldenbüttel (alle i Kreis Nordfriesland) samt Sankt Annen, Lunden og Groven (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Den syvende himmel (film fra 1956)

Den syvende himmel er en svensk komediefilm fra 1956 af Hasse Ekman. 

Manuskript Hasse Ekman.
Instruktion Hasse Ekman.

Medvirkende 
Sickan Carlsson - Lovisa Sundelius
Hasse Ekman - Willy Lorens
Gunnar Björnstrand - Ernst C:son Kruuse
Stig Järrel - Sture Turesson
Sigge Fürst - radioförfattare 
Inga Gill - fröken Jonasson
Torsten Winge - Torsten Tidström
Gunnar Sjöberg - Bernhard Svanström
Bellan Roos - Inez
Doreen Denning - Lisa Brattström

Eksterne henvisninger 
 

Svenske film fra 1956
Svensksprogede film
Film instrueret af Hasse Ekman
Filip 3. af Frankrig

Filip 3. () (født 30. april 1245, Poissy ved Yvelines vest for Paris, død  5. oktober 1285, Perpignan) med tilnavnet den Dristige () var Frankrigs kronprins i 1260 – 1270 og Frankrigs konge i 1260 – 1285.

Forældre 
Filip 3. var søn af kong Ludvig den Hellige (1215-1270) og Margrete af Provence (1221–1295).

Familie 
Filip 3.s første ægteskab var med Isabella af Aragonien (1247–1271). De fik fire børn. Den ældste overlevende søn blev konge af Frankrig under navnet Filip 4. den Smukke. En yngre søn var grev Karl af Valois (1270–1325), som blev stamfader til Huset Valois, der regerede Frankrig fra 1328 til 1589.
 
Filip 3.s andet ægteskab var med Marie af Brabant (1254–1321). De fik tre børn, og de blev svigerforældre til Rudolf 1. af Bøhmen (1281-1307) og Edvard 1. af England (1239–1307).

Eksterne henvisninger 

Konger af Frankrig
Huset Capet
Linden (Dithmarschen)

Linden er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Linden ligger 130 km nordvest for Hamborg, 30 km fra Nordsøen 8 km fra Ejderen.

Nabokommuner 
Nabokommuner er (med uret fra nord) kommunerne Hennstedt, Glüsing, Schalkholz, Tellingstedt (eksklaven Rederstall), Barkenholm, Norderheistedt og Süderheistedt (eksklaven Hägen) (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Filip 6. af Frankrig

Filip 6. (Filip den Heldige eller Filip af Valois ( eller Philippe VI de Valois født (1293, død 22. august 1350 i Nogent-le-Roi ved Chartres) var konge af Frankrig fra 1328 til 1350. Filip 6. var den første franske konge fra Huset Valois.

Hundredårskrigen 
Hundredårskrigen mellem England og Frankrig begyndte i hans regeringstid. Edvard 3. af England var dattersøn af kong Filip 4. den Smukke af Frankrig. Hans krav på den franske trone var med til at udløse Hundredårskrigen, der varede fra 1337 til 1453. 

Da Valois-slægten kom på den franske trone, gik personalunionen mellem Frankrig og Navarra i opløsning. Unionen blev først genoprettet, da Huset Valois uddøde i 1589.

Forældre 
Filip 6. var søn af grev Karl af Valois og Margrete af Anjou-Sicilien. Karl af Valois var søn af den franske konge Filip 3. den Dristige, og Margrete af Anjou-Sicilien var datter af kong Karl 2. af Neapel, sønnedatter af kong Karl 1. af Sicilien og oldedatter af kong Ludvig 8. af Frankrig.

Familie 
Filip 6.s første ægteskab var med Johanne af Burgund (1293 – 1348). Hun var datterdatter af kong Ludvig den Hellige. Filip og Johanne fik ni børn. Den ældste overlevende søn blev konge under navnet Johan den Gode. 
  
Filip 6.s andet ægteskab var med Blanka af Navarra, (Blanche d'Évreux) (1331 – 5. oktober 1398). Filip og Blanka fik en datter.

Eksterne henvisninger 

Konger af Frankrig
Huset Valois
Charles Gilbert Heathcote

Charles Gilbert Heathcote (2. marts 1841 på Conington Castle i Conington, Huntingdonshire, England - 15. november 1913 på Kilmeston Manor i Kilmeston, Hampshire, England) var en engelsk barrister og tennisspiller. Han var en af stifterne af All England Croquet Club og delog bl.a. i det første Wimbledon-mesterskab i 1877.

Biografi 
Heathcote blev født på Conington Castle i Conington, Huntingdonshire som den tredje søn af John Heathcote of Conington Castle Huntingdon og hans tredje kone, Emily Colbourne. Han blev uddannet på Eton College og blev optaget på Trinity College den 6. april 1859. Han skiftede til Emmanuel College, Cambridge den 20. juni 1863 og blev Master of Arts i 1866. Han blev optaget i Inner Temple den 26. januar 1865 og fik møderet den 18. november 1867.  

Heathcote var en af stifterne af All England Croquet Club. Han er blevet omtalt som et af medlemmerne af det udvalg, der formulerede tennisreglerne i 1877, inden det første Wimbledon-mesterskab, mens andre kilder mener, at det var hans bror, John Moyer Heathcote, der var repræsentant for Marylebone Cricket Club, der deltog i arbejdet.  I Wimbledon-mesterskabet 1877 nåede han semifinalen i herresingle, hvor han tabte til Spencer Gore. Han deltog igen i 1878, hvor han tabte i anden runde, i 1879, hvor han nåede kvartfinalen, og i 1880, hvor han blev slået ud i tredje runde. Heathcote var også medlem af Alpine Club (UK) og var amatørkunstner.

Fra 1884 til 1902 var Heathcote lægdommer i Brighton. Han erhvervede Kilmeston Manor i Hampshire i 1902 og blev fredsdommer for Hampshire i 1906.

Heathcote giftede sig med Lucy Edith Wrottesley, datter af Hon. Walter Wrottesley, den 9. september 1869. Hans søn, Walter, var konsul i Tyrkiet.

Kilder 
 Tennis Archive - Charles Gilbert Heathcote

Eksterne henvisninger 

Tennisspillere fra England
Karl af Valois

Karl af Valois () (født 12. marts 1270, død 16. december 1325) var en fransk prins og greve af Valois, Anjou, Maine samt titulær konge af Aragonien.

Forældre 
Karl af Valois var søn af kong Filip den Dristige af Frankrig og Isabella af Aragonien.

Familie 
I sit første ægteskab med Margrete af Anjou-Sicilien fik Karl af Valois seks børn. Sønnen Filip blev den første franske konge af dynastiet Valois.

I sit andet ægteskab med Katherina de Courtenay, markgrevinde af Namur fik Karl fire børn.

I sit tredje ægteskab med Matilda de Châtillon fik Karl fire børn. En af døtrene blev gift med Karl 4., der var konge af Bøhmen og tysk-romersk kejser.  

Konger af Aragonien
Huset Valois
Grever fra Frankrig
Morenkop (hest)

En morenkop er en farvebetegnelse hos heste: Blåskimmel med sort hoved, man, hale og ben.
Farvebetegnelsen bruges dog ikke længere.

Heste
Carl Carstensen

Carl Carstensen er navnet på flere personer:

 Carl Carstensen (redaktør) (1837-1922) – dansk redaktør og politiker (Hans Carl Emil Carstensen)
 Carl Carstensen (søofficer) (1863-1940) – dansk søofficer (Carl Vilhelm Edvard Carstensen)
Dosimeter

Et dosimeter er et instrument, der kan vise den dosis af ioniserende stråling, som en person har modtaget i en given periode. Det viser altså ikke den aktuelle strålingsintensistet, men kun den akkumulerede strålingsdosis.

Der findes fire typer af dosimetre, filmdosimetre, dosimetre baseret på et elektroskop, termoluminiscensdosimetre og elektroniske dosimetre. De to første typer anvendes ikke så meget i dag.

Filmdosimeter 
I den første type bærer personen en stump fotografisk film, anbragt i en lystæt boks af plastik. Den ioniserende stråling, der passerer dosimetret, eksponerer filmen. Ved at fremkalde filmen, kan dosis aflæses som graden af sværtning af filmen. Man kan altså først få oplysning om den modtagne dosis nogen tid efter, at eksponeringen er sket.

Elektroskopet 

I typen baseret på elektroskopet oplader man to små blade af metal eller kvartsfibre, der sidder samlet isoleret fra resten af dosimetret. Spændingen får de to blade til at frastøde hinanden, og ved at regulere spændingen, kan bladene indstilles på et nulpunkt på en skala. Instrumentet kan let oplades og nulstilles med et batteridrevet højspændingsapparat. Efterhånden som dosimetret modtager stråling, ioniseres luften i dosimetret svagt. Det gør det muligt for ladningen på bladene gradvist at udlignes med resten af apparatet. Frastødningen mindskes, og bladene bevæger sig nærmere hinanden. Det mindre udslag kan aflæses på en skal som den akkumulerede dosis ved at holde dosimetret op mod en lyskilde. Apparatet giver altså en øjeblikkelig aflæsning.

Termoluminiscensdosimeter 
Termoluminiscensdosimetret viser den modtagne stråledosis i mængden af lys, som et krystal udsender, når det bliver opvarmet.

Elektronisk dosimeter 
Elektroniske dosimetre er baseret på, at isoleringen i en MOSFET påvirkes af strålingen. Lækagen kan omsættes til et mål for strålingsintensiteten. Apparatet kan aflæses løbende og kan give alarm ved farligt høje intensiteter.

Anvendelse i industri 
Dosimetre kan også være anbragt i industrivirksomheder, hvor der arbejdes med ioniserende stråling og ved visse medicinske apparater.

Måleinstrumenter
Radioaktivitet
Ioniserende stråling
Uden forsvar

Uden forsvar er en sang og en single af Marie Key, udgivet på albummet De her dage i 2012 og som single året efter.

Sangen fik i 2013 platin (download) og tredobbelt platin (streaming), og opnåede en tredjeplads på downloadhitlisten og en andenplads på streaminghitlisten.

I forbindelse med DR Output-stafetten i 2015 lavede Djämes Braun en coverversion af sangen.

Kilder

Eksterne links 
Uden forsvar på DR.dk
Uden forsvar på MusicBrainz

Singler fra 2013
Sange fra 2012
Bowdenkabel

Et bowdenkabel er et kabel til overførelse af bevægelse i en maskine. Der er bøjeligt. Kablet består af et ydre, fleksibelt rør, ofte i form af en spiral af ståltråd med en indre belægning af plastik, og et indre kabel af stålwire eller en enkelt tråd, der både kan rotere og bevæges frem og tilbage langs med det ydre rør. Derved kan overføres både en roterende bevægelse og skub eller træk. Kablet kan laves enkelt og let, når en bevægelse skal overføres ad en krum bane, evt. en foranderlig bane, i modsætning til tandhjul og f.eks. en kardansk aksel. 

Kablet anvendes f.eks. til håndbremser og gearskifter på cykler, overføring af bevægelser fra knapper og håndgreb på et panel, pedaler i biler, fleksible aksler til boremaskiner og har tidligere været brugt til trådudløsere på fotografiapparater. 

Energioverførsel
Klassisk mekanik
Axel Bang

Axel Sofus Daniel Bang (14. juni 1857 i København - 6. januar 1942 i København) var en dansk overretssagfører, som regnes blandt de mest berømte og betydningsfulde jurister i 1900-tallet.

Ungdom 
Bang var ældste søn af buntmager Anton Christian Bang og Bianca f. Petersen. Hans far var indehaver af familiens pelsforretning på Østergade, A. C. Bang, og var blandt Danmarks førende buntmagere. Bang  indtrådte imidlertid ikke i familiens forretning, men valgte i stedet den juridske løbebane. Han blev student i 1875 fra Haderslev Læreres Skole og cand.jur. i 1880. Samme år fik han ansættelse hos overretsprokurator Christian Herforth, som blev hans læremester. Han involverede sig hos Herforth særligt i ejendomsjura, skrev skøder og lejekontrakter, ordnede boer og skrev til retten. I 1883 blev han overretssagfører og etablerede sin sagførervirksomhed.

Sagførervirksomhed 
Som advokat fik han hurtigt en betydelig og anset forretning. Han kom til at spille en fremtrædende rolle inden for advokatstandens organisationer. Som ganske ung var han i 1881 medstifter af Juridisk Forening i København (i 1937 blev han denne forenings æresmedlem). I årene 1905–1919 var han medlem af hovedbestyrelsen for Den danske Sagførerforening og derefter næstformand for Sagførerrådet indtil 1924. En yngre kollega, C. B. Henriques, der betragtede Bang som den største inden for den danske advokatstand i 1900-tallet, fremhævede at han havde en dyb forståelse for alle sider af sagførergerningen og en enestående evne til at varetage det menneskelige element i gerningen. Bangs virksomhed uden for retten var omfattende og alsidig. I 1911–1938 var han formand for tilsynsrådet for Sparekassen for Kjøbenhavn og Omegn; han var desuden i en årrække formand for Fællesrepræsentationen for de danske Sparekasser. Han var medstifter af Grundejernes Hypotekforening (direktør til 1918, formand fra 1924). Bang var gennem mange år juridisk rådgiver for Den almindelige danske lægeforening og for Akademisk Arkitektforening. Bangs interesse for praktisk socialt arbejde førte til en udstrakt deltagelse i foreningsarbejde på forskellige områder; således var han i 1897 medstifter af og til 1938 medlem af bestyrelsen for Fængselshjælpen, en tillidspost der lå i naturlig forlængelse af hans omfattende virksomhed som forsvarer i straffesager. Bang stod i første række af de advokater som efter retsplejereformens ikrafttræden 1919 var med til at fastslå forsvarerens rettigheder. Han var medlem af adskillige kommissioner og udvalg til forberedelse af lovgivning.

Familie 
Bang giftede sig i 1882 med Johanne Elise Magurite f. Gautier, datter af kongelig livberidder Carl Gautier. Parret fik tre børn,  højesteretssagfører Otto Bang, som overtog sin fars sagførervirksomhed efter hans død, forfatter Ejnar Bang og grosserer Christian Hjelm Bang.

Kilder 
 Kraks Blå Bog 1941
 Berlingske Tidende, 7/1 1942 
 Politiken, 7/1 1942 

Advokater fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Medlemmer af Komiteen til Raadhusets kunstneriske Udsmykning
Désiré Beaulieu

Marie Désiré Martin Beaulieu (født 11. april 1791 i Paris, død 21. december 1863 i Niort) var en fransk musiker.

Beaulieu har skrevet en del kantater, et rekviem og et par operaer, ligesom han har udgivet musikteoretiske og musikhistoriske værker, blandt hvilke må nævnes Du Rythme (1852). Beaulieu’s hovedfortjeneste var imidlertid oprettelsen af Association musicale de l'Ouest, i hvilken han med dygtighed og energi virkede for opførelsen af god, særlig klassisk musik; senere stiftede han en lignende forening i Paris.

Kilder 

 

Musikteoretikere
Musikhistorikere
Musikforskere fra Frankrig
Komponister fra Frankrig
Franskmænd i 1800-tallet
Personer fra Paris
Carl Tausig

Carl Tausig (født 4. november 1841 i Warszawa, død 17. juli 1871 i Leipzig) var en tysk klavervirtuos.

Kilder  

 

Pianister fra Tyskland
Tyskere i 1800-tallet

Personer fra Warszawa
Jean-Pierre de Beaulieu

Jean-Pierre de Beaulieu (født 26. oktober 1725 i Lathuy, Brabant, død 22. december 1819 i Linz) var en østrigsk baron og general.

Beaulieu var generaladjudant under Syvårskrigen hos Daun, havde ved udbruddet af den brabantske Revolution kommandoen over et østrigsk korps og bidrog meget til opstandens hurtige undertrykkelse, hvorefter han i 1790 blev generalmajor. I den franske revolutionskrig deltog han med udmærkelse (blandt andet dækkede han tilbagetoget fra Jemappes 1792); I 1796 blev han felttøjmester og øverstkommanderende for hæren i Italien, men blev slået i kampene ved Montenotte og Lodi og overgav kort efter kommandoen til Wurmser.

Kilder 
 

Generaler fra Østrig
Østrigere i 1700-tallet
Østrigere i 1800-tallet
Claude François Beaulieu

Claude François Beaulieu (1754—1827) var en fransk skribent.

Kilder 

  

Forfattere fra Frankrig